Det var en højspændingsfejl der sent torsdag eftermiddag lagde visse dele af Aarhus midtby hen i mørke i en halv times tid.

Annonce

Efter at have fumlet rundt i mørket i en halv times tid, skulle der nu igen være lys over Aarhus midtby.

Det meddeler driftsvagten hos Nrgi Net.

Kort før klokken halv fem gik strømmen i Aarhus midtby, bl.a. i Rema 1000 i Nørre Allé hvor Birgitte Bødker befandt sig.

Hun sendte et billede til Århus Stiftstidende og kunne samtidig fortælle at personalet i supermarkedet delte flødeboller ud til de ventende kunder.

Ifølge driftsvagten var det en højspændingsfejl, der kostede den halve time uden strøm for omkring 700 kunder.